PolyAgent/wiki_georgian_en_parallel_20231101 huggingface dataset:
ეთანოლი

ეთანოლი, ეთილის სპირტი — ორგანული ნივთიერება. მიეკუთნება სპირტების ჯგუფს. არის მარტივი, ერთატომიანი სპირტი. ქიმიური ფორმულა C2H6O, ზოგჯერ გამოსახავენ როგორც CH3−CH2−OH ან C2H5 OH(რათა ეთანოლის მოლეკულაში სპირტის ფუნქციონალური ჯგუფი უკეთ შესამჩნევი იყოს). ეთანოლი არის აქროლადი, ცეცხლსაშიში, თხევადი და ფსიქოაქტიური ნივთიერება. მას შეიცავს ყველა ალკოჰოლური სასმელი. არის სპირტული დუღილის მთავარი პროდუქტი, რომელიც მიმდინარეობს მიკროორგანიზმების საშუალებით.
გამოყენება
ეთანოლს აქვს ფართო გამოყენება. ყველაზე მეტად მას იყენებენ ალკოჰოლური სასმელების დასამზადებლად, ასევე, გამოიყენება გამხსნელად ქიმიაში, მედიცინაში მეთანოლის ანტიდოტად და ეთილენგლიკოლით მოწამვლის დროს, ფარმაკოლოგიაში, დეზინფექციისთვის (რადგან აქვს ბაქტერიოციდული თვისება), სარაკეტო საწვავად და ასე შემდეგ. წარმოადგენს ალტერნატიულ საწვავს.
წარმოება
ეთილენის ჰიდრატაცია
მჟავური კატალიზატორის თანაობით ხდება წყლის მიერთება, კატალიზატორად გამოყენებულია ფოსფორმჟავა:
C2H2 + H2O → CH3CH2OH
სხვაგვარად ჯერ ეთანოლი შედის რეაქციაში კონცენტრირებულ გოგირდმჟავასთან და მიიღება ეთილის სულფატი, შემდეგ ხდება ეთილის სულფატის ჰიდრატაცია და მიიღება ეთანოლი და გოგირდმჟავ (გოგირდმჟავა ამ რეაქციაში გამოყენებულია როგორც კატალიზატორი).
C2H2 + H2SO4 → CH3CH2SO4H
CH3CH2SO4H + H2O → CH3CH2OH + H2SO4
ფერმენტაცია
ფერმენტაციით მიიღება ალკოჰოლური სასმელები როგორიცაა, მაგალითად, ღვინო. საწყისი პროდუქტებია მონოსაქარიდი გლუკოზა და დისაქარიდი საქაროზა(ჩვეულებრივი შაქარი):
C6H12O6 -> 2CH3CH2OH + 2CO2
C12H22O11 + H2O -> 4 2CH3CH2OH + 4CO2
რეაქციები
ესტერიფიკაცია
რეაქცია, რომლის მთავავრი პროდუქტებია კარბონმჟავები და სპირტები რეაქციის შედეგად ისინი წარმოქმნიან რთულ ეთერებს ანუ ესტერებს და გამოიყოფა წყალი.
RCOOH + HOCH2CH3 → RCOOCH2CH3 + H2O
ესტერებს ფართო გამოყენება აქვთ გამაგრილებელ სასმელებში, ისინი წარმოადგენენ ხილის ესენციებს. სპირტის ან კარბონმჟავის კომბინაციის შეცვლით მიიღება ხილის განსხვავებული არომატი.
დეჰიდრატაცია
ეთანოლის შიგამოლეკულური დეჰიდრატაცია მიმდინარებს მაღალ ტემპერატურაზე დაბალ ტემპერატურის შემთხვევაში მიიღება დიეთილის ეტერი. საბოლოო პროდუქტი არის ეთილენი და გამოიყოფა წყალი:
CH3CH2OH → H2C=CH2 + H2O
იგივე რეაქციის შედეგად, ოღონდ დაბალი ტემპერატურის პირობებში წარმოიქმნება დიეთილის ეთერი და გამოიყოფა წყალი:
2 CH3CH2OH → CH3CH2OCH2CH3 + H2O
ტუტე ლითონებთან რეაქცია
ეთანოლი რეაქციაში შედის ლითონური ნატრიუმთან და მიიღება ნატრიუმის ეტოქსიდი და გამოიყოფა წყალბადი.
2 CH3CH2OH + 2 Na → 2 CH3CH2ONa + H2
ჰალოგენაცია
ეთანოლი რეაქციაში შედის მარილმჟავასთან; კატალიზატორად გამოყენებულია თუთიის ქლორიდი:
CH3CH2OH + HCl → CH3CH2Cl + H2O
უსაფრთხოება
სუფთა ეთანოლი იწვევს თვალების და კანის გაღიზიანებას, მოხმარება — ღვიძლის მწვავე დაზიანებებს. არის ცეცხლსაშიში ნივთიერება.
სქოლიო
ორგანული ნაერთები
მელაანის ღვთისმშობლის დარბაზული ეკლესია

მელაანის ღვთისმშობლის დარბაზული ეკლესია — არქიტექტურული ძეგლი გურჯაანის მუნიციპალიტეტის სოფელ მელაანში. განეკუთვნება გვიანდელ შუა საუკუნეებს. 1990 წელს ადგილობრივმა მოსახლეობამ ეკლესია შეაკეთა და თუნუქით გადახურა.
ეკლესია დარბაზულია (7,6x4, 1 მეტრი), ნაგებია რიყის ქვით, აგურით და კირის ხსნარით, რიყის ქვები აგურის რიგებს შორისაა მოქცეული.
შესასვლელი დასავლეთიდანაა კარი სწორკუთხა. აღმოსავლეთით ნახევარწრიულ აფსიდში, რომელიც დარბაზის კედლებს მზრების გარეშე შეერთვის, ერთი სწორკუთხა სარკმელია გაჭრილი. ეკლესიის გრძივი კედლები შიგნით და გარედან გლუვია.
ლიტერატურა
გურჯაანის მუნიციპალიტეტის ტაძრები
უმაღლესი დონის პროგრამირების ენა

უმაღლესი დონის პროგრამირების ენა (VHLL) — პროგრამირების ენა, რომელიც გამოირჩევა მაღალი აბსტრაქციით და გამოიყენება, პირველ რიგში, როგორც პროგრამისტების სამუშაო-პროფესიონალური ინსტრუმენტი. მაღალი დონის პროგრამირების ენისგან განსხვავებით (სადაც მოქმედებს პრინციპი „როგორ უნდა ვაკეთოთ“), VHLL-ში მოქმედებს პრინციპი „რა უნდა ვაკეთოთ“. ამის გამო უმაღლესი დონის პროგრამირების ენას ხშირად უწოდებენ პროგრამირების მიზნობრივ ენას.
ტერმინი VHLL პირველად გამოიყენეს 1990-იან წლებში, რასაც დღეს უფრო ხშირად უწოდებენ იმ პროგრამირების ენების დასახასიათებლად, რომლებიც გამოიყენება ერთჯერადი სკრიპტირების და მისი მსგავსი ამოცანების დასაწერად. (როგორიცაა მაგ. Perl, Python, Ruby და Visual Basic)
იხილეთ აგრეთვე
ავტომატური პროგრამირება
დაბალი დონის პროგრამირების ენა
მაღალი დონის პროგრამირების ენა
მესამე თაობის პროგრამირების ენა
მეოთხე თაობის პროგრამირების ენა
მეხუთე თაობის პროგრამირების ენა
ფუნქციებზე ორიენტირებული პროგრამირება
სქოლიო
https://www.usenix.org/legacy/publications/library/proceedings/vhll/index.html
A very high level programming language for data processing applications
Are VHLLs Really High-Level?
პროგრამირების ენები
დიგაშენი

დიგაშენი – ნასოფლარი ნინოწმინდის მუნიციპალიტეტში.
ნასოფლარი მდებარეობს სოფელ ყაურმასა და სოფელ ჯიგრაშენს შორის.
მდ. ფარავნის მარჯვენა ნაპირზე, ამაღლებულ სერზე , დგას დარბაზული ეკლესია. სუფთად გათლილი დიდი კვადრებით ნაგები, საკურთხევლის კონქში შემორჩენილია მოხატულობის კვალი. საკურთხეველში გდია დამტვრეული ტრაპეზის ქვა. გადარჩენილია საკურთხეველი კონქით და ჩრდილო კედლის ნაწილი.
დიგაშენის ეკლესია საინტერესოა იმითაც, რომ იგი ანტიკური ხანის ციხის ნანგრევებზე უნდა იყოს აგებული. სწორედ ისეთ ციხეზე, გოგაშენის ტერიტორიაზე რომ გათხარეს 1977 წელს.
ლიტერატურა
მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979წ.). ჯავახეთი. ისტორია და თანამედროვეობა. ახალციხე. 2002წ. გვ. 335-404.
ნინოწმინდის მუნიციპალიტეტის ნასოფლარები
სან-ანტონიო-დელ-სური

სან-ანტონიო-დელ-სური — ქალაქი და მუნიციპალიტეტი კუბაში, გუანტანამოს პროვინციაში. მდებარეობს კუბის სამხრეთ სანაპიროზე, სამხრეთით ესაზღვრება გაბატონებული ქარების კორიდორი.
გეოგრაფია
ტერიტორიის 88% მთიანია, რაც ეკონომიკური საქმიანობების დიდ შესაძლებლობებს არ იძლევა. კლიმატი ცხელია, წელიწადის განმავლობაში არ განირჩევა სეზონები, გარდა პურიალის მთისა.
დემოგრაფია
2004 წელს, მუნიციპალიტეტის მოსახლეობა 26 509 ადამიანს შეადგენდა. 585 კმ² ფართობზე მოსახლეობის სიმჭიდროვე იყო 45,3 ადამიანი კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
Arnim

Arnim may refer to:
People
Bettina von Arnim (1785-1859), born Elisabeth Catharina Ludovica Magdalena Brentano, German writer and novelist
Ludwig Achim von Arnim (1781–1831), German poet and novelist
Hans-Jürgen von Arnim (1889-1962), German general of the WWII
Arnim (surname)
Other uses
Arnim Zola, a fictional character in the Marvel Comics universe
8055 Arnim
Arnim family
გზა მაღალი საზოგადოებისაკენ

გზა მაღალი საზოგადოებისაკენ, გზა ელიტისკენ — 1957 წლის ინგლისურენოვანი რომანი, რომლის ავტორია ჯონ ბრეინი. წიგნში აღწერილია ახალგაზრდა კაცის ზეასლვა სოციალურ კიბეზე.1962 წელს გამოვიდა რომანის გაგრძელება „ცხოვრება მაღალ საზოგადოებაში.“ 1959 წელს რომანის მიხედვით ინგლისში გადაიღეს კინოფილმი, რომელიც ორი ოსკარის ლაურეატი გახდა. ბრეინის სხვა რომანებს წარმატება არ მოჰყოლია.
სიუჟეტი
მოქმედება ვითარდება მეორე მსოფლიო ომის შემდგომ ინგლისში. რომანის მთავარი გმირი 25 წლის დემობილიზებული სერჟანტი ჯო ლემპტონია. ჯომ ბავშვობა გაატარა პროვინციულ ქალაქ დამფტონში. ის მუშაობას იწყებს ქალაქ უორლის მუნიციპალიტეტში. უორლი ჯოს სიმდიდრისა და მდგომარეობის მოპოვების ასპარეზად ესახება. ის მზადაა ყველაფრისთვის, რათა გამდიდრდეს და მიაღწიოს ელიტას. უორლიში ჯო გაიცნობს 33 წლის გათხოვილ ელის ეისგილს, რომელიც შეუყვარდება და რომელთანაც ფარულ რომანს გააბამს. მაგრამ ჯოს მიზანი ელიტაში დამკვიდრებაა. ამისთვის ის მოხიბლავს მეწარმე ბრაუნის ქალიშვილ სიუზენს, ცოლად შეირთავს მას და ბრაუნების საზოგადოების სრულყოფილი წევრი გახდება. ამის მიღწევისთვის ჯოს მოუწევს მიატოვოს ელისი, რომელიც თვითმკვლელობამდე მიჰყავს.
ლიტერატურა
ბრეინი, ჯონ, „გზა მაღალი საზოგადოებისაკენ“; ინგლისურიდან მთარგმნელები: ციალა თოფურიძე, ნოდარ ბადრიაშვილი — თბილისი, „საბჭოთა საქართველო“,1964
რესურსები ინტერნეტში
ჯონ ბრეინი – გზა ელიტისაკენ
1957 წლის რომანები
ინგლისური რომანები
ფილმებად ადაპტირებული რომანები
Vicién

Vicién is a municipality located in the province of Huesca, Aragon, Spain. According to the 2018 census (INE), the municipality has a population of 116 inhabitants.
Geography
Neighboring localities
Tribunals
Isuela taverns
Origin of the name Vicién
It is said that "Vicién" comes from the Roman name of person or Vicentius Vicens.
References
Municipalities in the Province of Huesca
Kayleigh

Kayleigh
„Kayleigh“ — ბრიტანული ნეო-პროგრესული როკ-ჯგუფ Marillion-ის სინგლი ალბომიდან Misplaced Childhood (1985).
ისტორია
Kayleigh არის ჯგუფის ყველაზე წარმატებული სინგლი. მიუხედავად იმისა, რომ ფიში ამტკიცებდა, თითქოს ეს სიმღერა ეძღვნება გოგონას სახელად კეი ლი, კომპოზიცია გვიყვება რამდენიმე ქალის ისტორიას. ფიშის თქმით, სიმღერა უბრალოდ იმისათვის დაიწერა, რათა მას ყველა ქალისთვის ბოდიში მოეხადა წარსულის შეცდომებისათვის.
სიმღერის მუსიკალური ვიდეო გადაღებული იქნა დასავლეთ ბერლინში, სტუდიაში ჰანსა (სადაც ჯგუფი ალბომზე მუშაობდა) და ბერლინის კედელთან. გარდა მუსიკოსებისა, კლიპში მონაწილეობს რობერტ მიდი, ბიჭუნა, რომელიც მხატვარ მარკ უილკინსონის მეზობელი იყო და შემდგომში გამოჩნდა ჯგუფის რამდენიმე სინგლის და ალბომის Return to Childhood გარეკანზე. გარდა ამისა, კლიპში ჩნდება ვინმე ტამარა ნოვი, ბერლინის ერთ-ერთი ბარის ოფიციანტი-გოგონა, რომელიც ფიშმა ერთი დღით ადრე გაიცნო (მოგვიანებით ის მისი მეუღლე გახდა და გადაღებული იქნა Marillion-ის კიდევ ერთ და ფიშის ორ კლიპში). სინამდვილეში, როგორც ცნობილია, ვიდეორგოლში ის შემთხვევით მოხვდა. მოდელი, რომელიც გადაღების დღეს უნდა მოსულიყო, მოულოდნელად ავად გახდა და ფიშს გაახსენდა ტამარა. ამ უკანასკნელს თავდაპირველად გადაღება არ სურდა, მაგრამ, ფიშის დაჟინებით მაინც დათანხმდა.
სიმღერების სია
7" ვერსია
Kayleigh (შემოკლებული ვერსია) - 3:38
Lady Nina (შემოკლებული ვერსია) -3:44
12" ვერსია
Kayleigh (ალტერნატიული მიქსი) - 4:08
Kayleigh (ვრცელი მიქსი) - 4:04
Lady Nina (ვრცელი მიქსი) - 5:47
კომპაქტ-დისკი
Kayleigh (შემოკლებული ვერსია) - 3:38
Lady Nina (შემოკლებული ვერსია) - 3:44
Kayleigh (ალტერნატიული მიქსი) - 4:08
Kayleigh (ვრცელი მიქსი) - 4:04
Lady Nina (ვრცელი მიქსი) - 5:47
სქოლიო
Marillion-ის სიმღერები
1985 წლის სიმღერები
გრიგოლ კილაძე

გრიგოლ კილაძე
გრიგოლ ბართლომეს ძე კილაძე (დ. 25 ოქტომბერი, 1902, ბათუმი — გ. 3 აპრილი, 1962, თბილისი) — ქართველი კომპოზიტორი, დირიჟორი, პროფესორი, საქართველოს სსრ-ის ხელოვნების დამსახურებული მოღვაწე (1941).
ბიოგრაფია
საშუალო განათლება მიიღო თბილისის ქართულ გიმნაზიაში, სადაც ანდრია ყარაშვილის ხელმძღვანელობით დაეუფლა ვიოლინოზე დაკვრის ხელოვნებას. მისი შემოქმედებითი გზა დაიწყო 1922 წელს, როცა დაარსდა „ახალგაზრდა ქართველ მუსიკოსთა საზოგადოება“, რომლის ერთ-ერთი ორგანიზატორი თვითონ იყო. ამავე პერიოდში (1925 წ.) ახალგაზრდა კომპოზიტორმა შექმნა თავისი პირველი სიმფონია „ქართული სუიტა“.
1931 წელს გრიგოლ კილაძემ დაამთავრა თბილისის კონსერვატორია და შეუდგა პედაგოგობას, 1941 წლიდან პროფესორია. პარალელურად მუშაობს რუსთაველის თეატრში — განაგებს მუსიკალურ ნაწილს. სხვადასხვა დროს იყო კონსერვატორიის დირექტორი, აგრეთვე ოპერისა და ბალეტის თეატრის დირექტორი, საქართველოს სსრ კომპოზიტორთა კავშირის თავმჯდომარე და სხვა.
კომპოზიტორის კალამს ეკუთვნის სიმფონიური პოემა „განდეგილი“ (1941 წელს მიენიჭა სსრკ-ის სახელმწიფო პრემია), ორი სიმფონია, ოპერები: „ბახტრიონი“, „ლადო კეცხოველი“, ბალეტი „სინათლე“, რომლისთვისაც მისი ავტორი მეორედ გახდა სსრ კავშირის სახელმწიფო პრემიის ლაურეატი. გრ. კილაძე ცნობილია, აგრეთვე, როგორც შესანიშნავი დირიჟორი. წლების მანძილზე იყო საქართველოს სახელმწიფო სიმფონიური ორკესტრისა და კონსერვატორიის საოპერო სტუდიის მთავარი დირიჟორი. მას ეკუთვნის მუსიკა კინოფილმისათვის: „არსენა“, „ფრთოსანი მღებავი“, „უკანასკნელი მასკარადი“ და სხვა.
დაჯილდოვებული იყო შრომის წითელი დროშის ორდენით და მედლებით.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
ზ. ბაბუნაშვილი, თ. ნოზაძე, „მამულიშვილთა სავანე“, გვ. 219, თბ., 1994
რესურსები ინტერნეტში
ქართველი კომპოზიტორები
ქართველი დირიჟორები
დაბადებული 25 ოქტომბერი
დაბადებული 1902
გარდაცვლილი 3 აპრილი
გარდაცვლილი 1962
დიდუბის პანთეონში დაკრძალულები
ბათუმში დაბადებულები
საქართველოს სსრ-ის ხელოვნების დამსახურებული მოღვაწეები
სსრკ-ის სახელმწიფო პრემიის ლაურეატები
შრომის წითელი დროშის ორდენის კავალრები
ჰორბაეფი

ჰორბაეფი — ძველი ეგვიპტის პრინცი მეოთხე დინასტიიდან, ეგვიპტის ძველი სამეფოს პერიოდის დროს. ჰორბაეფი ეგვიპტის ფარაონის ხეოფსის შვილი იყო.
რესურსები ინტერნეტში
ეგვიპტის მეოთხე დინასტია
ძველი ეგვიპტის პრინცები
ეგვიპტის მეოთხე დინასტიის პრინცები
Rhytidoponera insularis

Rhytidoponera insularis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
ზედა კირნათი

ზედა კირნათი — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, კირნათის თემში. 2014 წლის აღწერის მონაცემებით სოფელში ცხოვრობს 128 კაცი.
დემოგრაფია
ლიტერატურა
სქოლიო
ხელვაჩაურის მუნიციპალიტეტის სოფლები
დევენტერი

დევენტერი — ქალაქი ნიდერლანდებში, ოვერეისელის პროვინციაში. 2012 წლის აღწერის მონაცემებით, ქალაქის მოსახლეობამ 98 615 კაცს შეადგინა. ქალაქის ფართობი 134.37 კმ²-ს შეადგენს.
ლიტერატურა
რესურსები ინტერნეტში
ნიდერლანდების ქალაქები
ხომალიგი

ხომალიგი (ოფიციალურად ხომალიგის მუნიციპალიტეტი) ― მეხუთე კლასის მუნიციპალიტეტი კესონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 667 ადამიანს შეადგენს. მოიცავს 5 ბარანგაის. ხომალიგი პროვინციის ყველაზე ნაკლებად დასახლებული მუნიციპალიტეტია. შედის პოლილიოს კუნძულთა შემადგენლობაში.
კლიმატი
რესურსები ინტერნეტში
Jomalig Profile at PhilAtlas.com
Philippine Census Information
Local Governance Performance Management System
სქოლიო
კესონის მუნიციპალიტეტები
ბელიზის გერბი

ბელიზის გერბი
ბელიზის სახელმწიფო გერბი — ბელიზის ერთ-ერთი სახელმწიფო სიმბოლო.
ბელიზის გერბი მიიღეს 1981 წელს. ის მხოლოდ მცირედ განსხვავდება ბრიტანული მმართველობის დროინდელი გერბისაგან. გერბის ყველა დანარჩენ სიმბოლოს გარს ერტყმის ორმოცდაათფოთლიანი გვირგვინი. ფარის თავზე გამოსახულია ამერიკული წითელი ხე, ხოლო ფარის დაბლა სადევიზო ლენტი ეროვნული დევიზით.
რესურსები ინტერნეტში
Arms of BELIZE
ბელიზის ეროვნული სიმბოლოები
გერბები გემის გამოსახულებით
სახელმწიფო გერბები
გერბები ხის გამოსახულებით
ზაალ ორბელიანი

ზაალ ორბელიანი
ზაალ დემეტრეს ძე ორბელიანი (გ. XVIII საუკუნის ბოლოს) — თოფანქჩიაღასი (მეთოფეთა უფროსი) 60-იან წლებში. ერეკლე II-ის ახლო თანამებრძოლი. აქტიურად მონაწილეობდა ასპინძის ბრძოლაში (1770). გამარჯვების შემდეგ ერეკლე II-მ ტყვეები, ნადავლი და დროშები ორბელიანის ხელით გაუგზავნა რუსეთის იმპერატორს. რუსეთში ორბელიანმა ვახტანგ VI-ის ჩამომავლებთან გააბა საიდუმლო კავშირი ერეკლე II-ის წინააღმდეგ. 1771 იგი უკვე საქართველოში იყო და შეთქმულებას ამზადებდა ერეკლეს წინააღმდეგ, 1772 წელს შეთქმულება გამომჟღავნდა. შეთქმულები დააპატიმრეს. ორბელიანი ახალციხის საფაშოში გაიქცა, შემდეგ უკან დაბრუნდა და დააპატიმრეს 1775 წლის ბოლოს. ერეკლე II-მ აპატია დანაშაული და პატიმრობიდან გაატავისეუფლა. ცოლად ჰყავდა სოფიო, იესე ქსნის ერისთავის ასული (1738–1802).
ლიტერატურა
ჯამბურია გ., ქართული ფეოდალური ურთიერთობის ისტორიიდან, თბ., 1955;
ჯამბურია გ., ქსე, ტ. 7, გვ. 557, თბ., 1984
თოფანქჩიაღასები
ზ
ლაშიჭალა

ლაშიჭალა — ადგილობრივი მნიშვნელობის ბალნეოლოგიური კურორტი ცაგერის მუნიციპალიტეტში, მდინარე ლაჯანურას ხეობაში, ზღვის დონიდან 800-900 მ. ჰავა რბილია, იცის თოვლიანი ზამთარი და ზომიერად ნოტიო ზაფხული. ძირითადი სამკურნალო ფაქტორია ნახშირმჟავა-ჰიდროკარბონატული მაგნიუმ-კალციუმიანი მინერალური წყალი. წყლის მინერალიზაცია — 0,8-1,2 გ/ლ, ტემპერატურა 13-15 °C, საერთო დებიტი — დაახლოებით 12 000 ლ დღე-ღამეში. იყენებენ სასმელად და აბაზანებისათვის. სამედიცინო ჩვენება — საჭმლის მომნელებელ ორგანოთა ქრონიკული დაავადებანი. ლაშიჭალაში არის სააბაზანო შენობა, საექიმო პუნქტი. სეზონი — ზაფხულის თვეები.
ლიტერატურა
ცაგერის მუნიციპალიტეტის კურორტები
მეკოვარი

მეკოვარი — კუნძული და იუნესკოს მსოფლიო მემკვიდრეობის ძეგლი სუდანში. მდებარეობს წითელ ზღვაში, პორტ-სუდანიდან 125 კილომეტრზე ჩრდილოეთით. კუნძულზე და მასთან ახლოს ცხოვრობს ზღვის ფრინველებისა და ძუძუმწოვრების უდიდესი პოპულაცია.
2016 წლის 17 ივლისს სანგანების ზღვის ეროვნული პარკსა და დუნგონაბის ყურესთან ერთად შეიტანეს მსოფლიო მემკვიდრეობის ძეგლების სიაში.
სქოლიო
მსოფლიო მემკვიდრეობის ძეგლები სუდანში
წითელი ზღვა
სუდანის კუნძულები
ჟანეტი (მომღერალი)

ჟანეტი (მომღერალი)
ჟანეტ ენ დიმეჩი (დ. 10 ოქტომბერი, 1951, ლონდონი), უფრო მეტად ცნობილია სასცენო სახელით ჟანეტი — ბრიტანეთში დაბადებული ესპანელი მომღერალი. ცნობადობა პირველად მოიპოვა როგორც მოზარდთა ფოლკ-პოპ-ჯგუფის „Pic-Nic“-ის სოლისტმა. 1968 წელს ჯგუფი სიმღერით „Cállate, niña“ ჩარტებში ლიდერობდა. სოლო კარიერას 1971 წელს დაუბრუნდა Hispavox-ის სინგლით „Soy rebelde“, რომელმაც მომღერლის მუსიკალური მიმართულება ხელახლა განსაზღვრა როგორც რომანტიკული ბალადის შემსრულებლისა. სინგლი მთელ ესპანურენოვან მსოფლიოში ჰიტად იქცა და თაობის ერთგვარი „ჰიმნი“ გახდა.
ჟანეტის 1974 წლის სიმღერა „Porque te vas“ რეჟისორ კარლოს საურას მიერ გადაღებულ ფილმში „გამოკვებე ყორანი“ (1976) მოხვდა. ამის წყალობით სიმღერა მთავარი ჰიტი გახდა და ესპანური პოპის ერთ-ერთ ყველაზე ცნობილ ნამუშევრად იქცა. „Porque te vas“-ის საერთაშორისო წარმატების შემდეგ, ჟანეტი საფრანგეთსა და გერმანიაში მუშაობდა. 1981 წელს ესპანურ ბაზარზე დაბრუნდა ალბომით „Corazón de poeta“, რომელშიც მომღერლის რამდენიმე ცნობილი სიმღერა შევიდა. „Corazón de poeta“-ის კომერციულმა წარმატებამ საშუალება მისცა კიდევ ორი ალბომი გამოეშვა RCA Victor-თან ერთად — „Reluz“ 1983 წელს და „Ojos en el sol“ 1984 წელს. უკანასკნელი სტუდიური ალბომი „Loca por la música“ 1989 წელს გამოუშვა დამოუკიდებელ ხმისჩამწერ ლეიბლზე Twins, მასში წარმოდგენილი იყო მის სტილში სინთპოპის ელემენტების აღდგენის მცდელობა.
ჟანეტის ფიგურა XXI საუკუნეში ხელახლა დაფასდა, ითვლება საკულტო არტისტად, გავლენას ახდენს ესპანურენოვან ინდი-პოპზე. 2010 წელს გაზეთმა „20 minutos“ ჟანეტი მოიხსენია როგორც „ესპანური მუსიკის ლეგენდა და დამოუკიდებელი პოპ-მუსიკის მუზა“.
ოჯახი
დაიბადა 1951 წლის 10 ოქტომბერს, ლონდონში, ბელგიელი მამისა და ესპანელი დედის ოჯახში. იზრდებოდა ლონდონსა და ნიუ-იორკში. მშობლების განქორწინების შემდეგ დედასთან ერთად ბარსელონაში გადავიდა საცხოვრებლად.
სქოლიო
დაბადებული 10 ოქტომბერი
დაბადებული 1951
ესპანელი მომღერლები
სანტა-ბარბარა-დი-გოიასი

სანტა-ბარბარა-დი-გოიასი — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 639 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანიკუნსის შემადგენლობაში.
2010 წლის მონაცემებით, მოსახლეობა 5 751 ადამიანს შეადგენდა, მოსახლეობის სიმჭიდროვე 41.2 კმ²-ზე. ფართობი 139 598 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
Shalom Koboshvili

Shalom Koboshvili (1876 – 1941) was a Georgian artist who specialised in drawings and paintings of Jewish life in Georgia. Born to a poor family of Jews in Akhaltsikhe, Koboshvili was originally intended for the Rabbinate, but quit religious training at an early age. His interest in art was discouraged by his family, and he was originally apprenticed as a printer. All his knowledge of art was effectively self-taught. After a varied career (in which around 1910 he is said to have met with the artist Niko Pirosmani) he eventually became in 1937 a watchman at the newly established Jewish Historic-Ethnographic Museum in Tbilisi. His work there apparently inspired him to devote himself to painting and all his surviving work dates from the period 1937–1941, the year of his death.
Koboshvili's work, which is all in a competent but naive style, is entirely devoted to scenes of Jewish life; sometimes painted in oils, sometimes in water colours on paper. There are scenes relating to Jewish marriages, to Jewish festivals (including Sukkot and Yom Kippur), and to scenes of Jewish life in Georgian villages and on Jewish kolkhozes.
The Georgian Jewish Museum was forcibly closed in the 1950s and its contents, including the works of Koboshvili, were transferred to the Georgian National Museum, to which they still belong. A retrospective exhibition of the works of Koboshvili was held at the Museum in Tbilisi in 2006.
See also
Mayer Kirshenblatt
Notes
References
1876 births
1941 deaths
People from Akhaltsikhe
Jewish artists
Artists from Georgia (country)
Modern painters
Jews from Georgia (country)
Artists from the Russian Empire
გარნარიჭი

გარნარიჭი — სოფელი სომხეთში, შირაკის პროვინციაში. მდებარეობს ზღვის დონიდან 2 050 მეტრზე. 2008 წლის მონაცემებით, მოსახლეობა 263 ადამიანს შეადგენდა, სიმჭიდროვე 22 ადამიანი კმ²-ზე. ფართობი 12 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
შირაკის პროვინციის სოფლები
The World Tonight (სიმღერა)

The World Tonight (სიმღერა)
„The World Tonight“ — ინგლისელი მუსიკოს პოლ მაკ-კარტნის სიმღერა. შეტანილია ალბომში Flaming Pie. გამოვიდა 1997 წელს, ალბომის მეორე სინგლის სახით. ამერიკაში იგი იყო ალბომიდან გამოცემული ერთადერთი სინგლი. ბრიტანეთში სიმღერა ჩარტის #23 პოზიციამდე ავიდა.
„The World Tonight“ და „Young Boy“ (კიდევ ერთი სიმღერა Flaming Pie-დან) ჟღერს ფილმში „მამის დღე“.
სიმღერების სია
ყველა სიმღერის ავტორი - მაკ-კარტნი, გარდა მითითებულისა
აშშ, CD C2 7243 8 58650 2 2, 6 მაისი 1997, Capitol Records.
"The World Tonight" – 4:03
"Looking for You" – 4:48
"Oobu Joobu" (Part 1) – 9:55
ბრიტანეთი, 7" RP6472, ბრიტანეთი, CD1 CDRS6472
"The World Tonight" – 4:03
"Used to Be Bad" (სტივ მილერი, მაკ-კარტნი) – 4:08
"Oobu Joobu" (Part 3) – 9:48 CD only
ბრიტანეთი, CD2 CDR6472
"The World Tonight" – 4:03
"Really Love You" (მაკ-კარტნი, რიჩარდ სტარკი) – 5:14
"Oobu Joobu" (Part 4) – 7:06
სქოლიო
პოლ მაკ-კარტნის სიმღერები
1995 წლის სიმღერები
1997 წლის სინგლები
ფრანკ ლებეფი

ფრანკ ლებეფი (დ. 22 იანვარი, 1968, მარსელი, საფრანგეთი) — ფრანგი ვეტერანი ფეხბურთელი, საფრანგეთის საფეხბურთო ნაკრების მცველი. კარიერის საუკეთესო წლები გაატარა ლონდონის „ჩელსიში“ (1996-2001). ნაკრებთან ერთად გახდა მსოფლიოსა (1998) და ევროპის (2000) ჩემპიონი.
რესურსები ინტერნეტში
ფრანგი ფეხბურთელები
დაბადებული 1968
ოლიმპიკი მარსელის ფეხბურთელები
ლიგა 1-ის ფეხბურთელები
დაბადებული 22 იანვარი
მსოფლიო ჩემპიონები ფეხბურთში
შუშანი

შუშანი — „მატიანე ქართლისაჲს“ მიხედვით, წმინდა მოწამე არჩილის უმცროსი ქალიშვილი; იოვანესა და ჯუანშერის და.
არჩილის სიკვდილის შემდეგ ჯუანშერთან ერთად კახეთში ცხოვრობდა. მის ხელს ითხოვდა ხაზართა ხაკანი და სანაცვლოდ ქართველებს არაბთა წინააღმდეგ დახმარებას აღუთქვამდა, თუმცა უარი მიიღო. ხაზართა ლაშქარი ბლუჩანის სარდლობით კახეთს შეესია, დაატყვევა ჯუანშერი და შუშანი და ტფილისი დაარბია. ხაზარეთის გზაზე, დარიალთან, შუშანმა ბეჭდის თვალში დამალული საწამლავით დაასრულა სიცოცხლე. ხაკანმა ქალის გარეშე დაბრუნებული ბლუჩანი სიკვდილით დასაჯა, ხოლო ჯუანშერი შვიწლიანი ტყვეობის შემდეგ გაათავისუფლა.
ლიტერატურა
„ქართლის ცხოვრება“, რ. მეტრეველის რედაქციით, საქართველოს მეცნიერებათა ეროვნული აკადემია, თბ., 2008: გვ. 253-254
საქართველოს ისტორია
კევინ მიტნიკი

კევინ მიტნიკი
კევინ დეივიდ მიტნიკი (დ. 6 აგვისტო, 1963) — ამერიკელი კომპიუტერული უსაფრთხოების კონსულტანტი, მწერალი და ყოფილი ჰაკერი. ცნობილია სხვადასხვა კომპიუტერული და კომუნიკაციებთან დაკავშირებული დანაშაულისათვის, რის გამოც 1995 წელს დააპატიმრეს და ხუთი წლით თავისუფლების აღკვეთა მიუსაჯეს.
ბიოგრაფია
მიტნიკი დაიბადა ვან-ნაისში, კალიფორნიაში, 1963 წლის 6 აგვისტოს. გაიზარდა ლოს-ანჯელესში. სწავლობდა ლოს-ანჯელესის ჯეიმზ მონროს საშუალო სკოლაში. during which time he became an amateur radio operator. მოგვიანებით ჩაირიცხა სამხრეთ კალიფორნიის უნივერსიტეტში. გარკვეული ხანი მუშაობდა სტივენ სემიუელ უაზის სახელობის ტაძრის რეგისტრატორად.
მიტნიკი ახორციელებდა ჰაკინგს სოციალური ინჟინერიის გამოყენებით. ჯერ კიდევ მაშინ, როდესაც კომპიუტერული ტექნოლოგიები არ იყო საკმარისად განვითარებული, 12 წლის მიტნიკმა მოიგონა და წარმატებით განახორციელა თაღლითური სქემა, რომელიც აძლევდა მას მუნიციპალური ტრანსპორტით უფასო მგზავრობის შესაძლებლობას. მოგვიანებით, 1979 წელს, 16 წლის ასაკში, მან შეძლო კომპანია „Digital Equipment Corporation“-ის ქსელში შეღწევა და მონაცემების მოპარვა რისთვისაც გაასამართლეს და ერთწლიანი წლიანი პატიმრობა მიუსაჯეს. ციხიდან ახალგანთავისფუბლებულმა მიტნიკმა გატეხა კიდევ ერთი კომპანიის, „Pacific Bell“-ის ქსელი. ამისთვის ის კვლავ გაასამართლეს და მიუსაჯეს 2.5 წლიანი პატიმრობა. აშშ-ს იუსტიციის დეპარტამენტის ინფორმაციით, მიტნიკი კვლავ ტეხავდა ქსელებს ციხიდან.
დღეს მიტნიკი მართავს უსაფრთხოების კომპანიას „Mitnick Security Consulting“. იგი აგრეთვე არის უსაფრთხოების შემსწავლელი კომპანია KnowBe4-ის ჰაკინგის მთავარი ოფიცერი, ისევე როგორც კომპანია „Zimperium“-ის მრჩეველთა საბჭოს წევრი, ფირმა, რომელიც ქმნის მობილური შეჭრის პრევენციის სისტემას.
ბიბლიოგრაფია
Kevin Mitnick with Robert Vamosi, The Art of Invisibility, 2017, Hardback
Kevin Mitnick and William L. Simon, Ghost in the Wires: My Adventures as the World's Most Wanted Hacker, 2011, Hardback
Kevin Mitnick and William L. Simon, The Art of Intrusion: The Real Stories Behind The Exploits Of Hackers, Intruders, And Deceivers, 2005, Hardback
Kevin Mitnick, The Art of Deception: Controlling the Human Element of Security, 2002, Paperback
რესურსები ინტერნეტში
ინტერვიუ კევინ მიტნიკთან — „TWiT.tv“
სქოლიო
დაბადებული 6 აგვისტო
დაბადებული 1963
ამერიკელი ებრაელები
ჰაკერები